Саита је био веома важан члан италијанске репрезентације у млађим категоријама. Освајао је медаље на европским и свјетским првенствима и добијао признања за најбољег техничара на тим турнирима ("Европско првенство за јуниоре" 2005. и "Свјетско првенство за јуниоре" 2006). Ипак, прелаз у категорију сениора није најбоље извео, па је за "А" тим прву утакмицу - ако не рачунамо наступ на мање важним Медитеранским играма 2009. године, када је освојена златна медаља - одиграо тек 7. септембра 2013. у Кавалезеу, против Словачке (3:0). Освајач је сребрне медаље на Европском првенству 2013.